**RÁMCOVÁ ZMLUVA O DODÁVKÁCH KANCELÁRSKYCH POTRIEB**

uzatvorená podľa ustanovení zákona č. 513/1991 Zb. Obchodného zákonníka

**Medzi**

**Mgr. Romana Píteková, Dipl.mt.l.**

Adresa: Svätoplukovo 561, 951 16 Svätoplukovo

IČO: 420 49 075

IČ DPH: SK 107 288 1183

Bankové spojenie: ING BANK N.V.

IBAN: SK33 7300 0000 0090 0003 4244

BIC: INGBSKBX

Registrovaný: Živnostenský register vedený Okresným úradom Nitra, č. reg.: 430-34147

Zastúpený: Romana Píteková

(ďalej len „**Predávajúci**“)

**A**

Adresa:

IČO:

IČ DPH:

Bankové spojenie:

IBAN:

BIC:

Registrovaný:

Zastúpený:

(ďalej len „**Kupujúci**“)

Kupujúci a/alebo Predávajúci sú ďalej označovaní jednotlivo aj len ako „Strana“ a spoločne aj ako „Strany“.

Strany sa dohodli takto:

1. **VÝKLAD POJMOV**
   1. „**Výrobkom**“ sa rozumie akákoľvek a všetky tovarové položky v aktuálnej ponuke uvedené/zobrazené v katalógu spoločnosti Lyreco CE, SE (ďalej len ako „katalóg”) a/alebo na webovom sídle internetového obchodu Lyreco CE, SE (ďalej len ako „internetový obchod”) ako obchodného partnera Predávajúceho a to v čase vystavenia Objednávky Kupujúcim.
   2. „**Zmluvou**“ sa rozumie táto Zmluva a všetky jej prílohy či dodatky konkrétne uvedené v tejto Zmluve. V prípade rozporu alebo nezrovnalosti, má text Zmluvy prednosť pred znením jej príloh.
   3. „**Objednávkou**“ sa rozumie Objednávka na dodanie Výrobkov zadaná Kupujúcim, a to písomne, telefonicky, faxom alebo internetového obchodu. Akákoľvek Objednávka, ktorej akceptáciu Kupujúci obdrží, je považovaná za záväznú kúpnu zmluvu, uzatvorenú medzi Predávajúcim a Kupujúcim.
   4. „**Pracovným dňom**” sa rozumie deň iný ako sobota, nedeľa alebo deň pracovného pokoja podľa právneho poriadku krajiny dodania.
   5. „**Vyššou mocou**” sa rozumie udalosť mimo kontroly a bez zavinenia či nedbalosti dotknutej Strany, ktorej táto Strana nie je schopná zabrániť alebo jej predísť vynaložením primeraného úsilia napr. ako vojna, vyvlastnenie, teroristický útok, živelné pohromy.
2. **PREDAJ A NÁKUP**
   1. Predávajúci sa zaväzuje predávať a Kupujúci sa zaväzuje obstarávať a nakupovať Výrobky pre vlastnú internú spotrebu (nie pre ďalší predaj) v súlade s podmienkami obsiahnutými v tejto Zmluve.
   2. Kupujúci zaručuje a zaväzuje sa, že má právnu spôsobilosť, právomoc a oprávnenie vstúpiť do tejto Zmluvy a zaviazať sa k dodržiavaniu tejto Zmluvy.
   3. Predávajúci je oprávnený plniť záväzky vyplývajúce mu z tejto Zmluvy a kúpnych zmlúv uzatvorených na jej základe, aj prostredníctvom tretej osoby.
3. **VRÁTENIE VÝROBKOV**
   1. Predávajúci poskytuje na Výrobky 30-dňovú možnosť vrátenia tovaru bez námietok v prípade, že je Výrobok vrátený bez akéhokoľvek poškodenia, v pôvodnom stave vhodnom na opätovný predaj aj so všetkými sprievodnými dokladmi (napr. návod na použitie, technická špecifikácia/parametre....) a v originálnom nepoškodenom balení, pokiaľ v katalógu/v internetovom obchode nie je výslovne uvedené inak. Vyššie uvedená 30 dňová lehota začína plynúť dňom doručenia príslušného Výrobku. Príslušenstvo do tlačiarní (tonery/cartridge/pásky) je možné vrátiť ako je uvedené vyššie len v nerozbalenom pôvodnom obale a/alebo s neporušenou ochrannou páskou/fóliou.
4. **POUČENIA A VAROVANIA**
   1. Akákoľvek informácia Predávajúceho a/alebo tretej osoby podľa bodu 2.3 tejto Zmluvy týkajúca sa Výrobku je poskytovaná za účelom informovania a v žiadnom prípade nenahrádza ani nemá prednosť pred návodom na použitie, označením uvedeným priamo na Výrobku alebo akýmkoľvek iným poučením výrobcu. Kupujúci berie na vedomie, že je povinný oboznámiť sa s akoukoľvek dokumentáciou pripojenou Výrobku alebo sprístupnenou výrobcom pred obstaraním, použitím, zaskladnením a v prípade akejkoľvek pochybnosti alebo nejasnosti kontaktuje Kupujúci priamo výrobcu.
5. **CENY**
   1. Predávajúci bude Kupujúcemu predávať Výrobky v cenách stanovených v aktuálnych cenových podmienkach sprístupnených Kupujúcemu na internetovom obchode v čase vystavenia Objednávky Kupujúcim, pokiaľ v tejto Zmluve nie je výslovne stanovené inak. V prípade potreby predloží Predávajúci Kupujúcemu aktuálne cenové podmienky vzťahujúce sa na Kupujúceho aj písomne (v elektronickej alebo tlačenej verzii).
   2. Ceny Výrobkov sú vrátane dopravných nákladov do priestorov Kupujúceho v prípade, že minimálna hodnota Objednávky prevyšuje 49,95 EUR bez DPH (štyridsaťdeväť Euro a deväťdesiatpäť centov), inak budú dopravné náklady vo výške 4,95 EUR bez DPH (štyri Eurá a deväťdesiatpäť centov) pripočítané ku každej dodávke v hodnote nižšej ako 49,95 EUR bez DPH.
   3. Ceny dodaných Výrobkov a služieb podliehajú DPH v zmysle platných právnych predpisov.
6. **CENOVÉ ÚPRAVY**
   1. Ceny Výrobkov budú revidované Predávajúcim spravidla na báze kalendárneho roka.
   2. Kupujúci berie na vedomie, že papier a spotrebný materiál do IT zariadení podlieha častému kolísaniu cien. V prípade významnejšej úpravy cien týchto Výrobkov zo strany výrobcu, dovozcu a/alebo obchodného partnera je aj Predávajúci oprávnený upraviť ceny týchto Výrobkov.
7. **PLATOBNÉ PODMIENKY**
   1. Predávajúci vystaví Kupujúcemu na konci každého mesiaca súhrnnú mesačnú faktúru na všetky riadne realizované Objednávky zadané Kupujúcim v priebehu príslušného mesiaca a bez zbytočného odkladu ju doručí Kupujúcemu. Faktúra doručená Kupujúcemu je splatná do 14 dní odo dňa jej vystavenia.
   2. Kupujúci sa zaväzuje uhradiť akúkoľvek a všetky nesporné faktúry, t.j. všetky faktúry vystavené v súlade s touto Zmluvou a písomne nenamietané Kupujúcim v lehote splatnosti. V prípade sporných faktúr sa Kupujúci zaväzuje uhradiť faktúru v lehote splatnosti s výnimkou spornej časti hodnoty faktúry.
   3. V prípade omeškania Kupujúceho s úhradou faktúry je Predávajúci oprávnený odmietnuť akúkoľvek Objednávku Kupujúceho alebo požadovať platbu vopred.
   4. Podpisom tejto Zmluvy berie Kupujúci na vedomie a zaväzuje sa plniť peňažné záväzky, ktoré mu vzniknú na základe tejto Zmluvy, na účet tretej osoby uvedený na faktúre, z titulu postúpenia pohľadávok vzniknutých z kúpnych zmlúv na základe tejto Zmluvy Predávajúcim spoločnosti Lyreco CE, SE. Pre odstránenie pochybností, splnením peňažného záväzku Kupujúcim podľa predchádzajúcej vety, jeho záväzok voči Predávajúcemu zaniká.
8. **VLASTNÍCKE PRÁVO A NEBEZPEČENSTVO ŠKODY NA VECI**
   1. Objednávky Výrobkov prijaté Predávajúcim v pracovných dňoch do 17:00 budú dodané nasledujúci pracovný deň, pokiaľ v katalógu/ v internetovom obchode nie je uvedené inak. Objednávky Výrobkov prijaté Predávajúcim po 17:00 sa považujú za prijaté nasledujúci pracovný deň. Strany si môžu vopred dohodnúť iný termín dodávky.
   2. Dodávka Výrobkov sa uskutoční v mieste dodania v rámci územia Slovenskej republiky určenom Kupujúcim v Objednávke.
   3. Nebezpečenstvo škody na veci spolu ako aj vlastnícke právo k objednaným Výrobkom prechádza na Kupujúceho okamihom dodania.
9. **DOBA TRVANIA A UKONČENIE**
   1. Táto Zmluva vstupuje do platnosti dátumom podpisu oboma Stranami a platí do 31.12.2019.

* 1. Táto Zmluva môže byť predčasne ukončená:

1. V prípade podstatného porušenia tejto Zmluvy, ktorým sa rozumie :

* Porušenie povinnosti zachovávať mlčanlivosť,
* akékoľvek iné porušenie Zmluvy, pokiaľ nebude napriek výzve Strany, ktorá nie je v porušení, napravené do 30 dní.

okamžitým odstúpením od Zmluvy Stranou, ktorá nie je v porušení a to doručením písomného oznámenia o odstúpení porušujúcej Strane.

1. V prípade dlhodobej, t.j. viac než 30 dní trvajúcej udalosti vyššej moci, ktorá ovplyvňuje plnenie záväzkov ktorejkoľvek Strany, a to doručením písomného oznámenia ktorejkoľvek zo Strán.
   1. Táto Zmluva predčasne zaniká v prípade začatia konkurzného, reštrukturalizačného alebo obdobného konania voči Kupujúcemu alebo ovládajúcej osobe, majúceho za následok zánik Kupujúceho/ ovládajúcej osoby.
   2. Strany sa zaväzujú vysporiadať si všetky záväzky, ktoré im vznikli na základe tejto Zmluvy bezodkladne, najneskôr však do 15 dní odo dňa jej ukončenia..
2. **VYŠŠIA MOC**
   1. V prípade, že ktorákoľvek Strana z dôvodu Vyššej moci nie je schopná plniť ktorýkoľvek zo svojich záväzkov podľa tejto Zmluvy, táto Strana bude z takéhoto plnenia oslobodená na obdobie a v rozsahu, v ktorom Vyššia moc bráni poskytovaniu plnenia. V dôsledku takejto udalosti nebude uplatnená nijaká sankcia ani nárok na odškodné, pokiaľ dotknutá Strana oznámila prekážku Vyššej moci bezodkladne druhej Strane.
3. **ZACHOVANIE MLČANLIVOSTI**
   1. Strany sa zaväzujú, zachovávať mlčanlivosť o každej a akejkoľvek informácii, ktorá im bola sprístupnená a/alebo o ktorej sa dozvedeli v súvislosti s touto Zmluvou alebo jej plnením (ďalej len ako „**Dôverná informácia**“). Dôvernou informáciou sa rozumejú najmä avšak nie len cenové kalkulácie a špecifikácie, výrobné postupy, obchodné praktiky, obchodné a finančné údaje. Dôverná informácia nesmie byť zverejnená alebo použitá druhou Stranou bez predchádzajúceho písomného súhlasu sprístupňujúcej/dotknutej Strany na iné účely než plnenie záväzkov podľa tejto Zmluvy, za čo Strany zodpovedajú.
   2. Dôverná informácia nezahŕňa informáciu alebo jej časť, pre ktorú môže Strana, ktorej bola informácia sprístupnená a/alebo ktorá sa informáciu dozvedela, poskytnúť dôkaz o tom, že:
4. informácia bola známa alebo všeobecne prístupná pred dátumom jej prijatia od druhej Strany; alebo
5. stala sa známou alebo všeobecne prístupnou po dátume jej prijatia od druhej Strany bez toho, aby za to niesla zodpovednosť dotyčná Strana; alebo
6. bola sprístupnená/zverejnená na základe záväzného rozhodnutia príslušného štátneho orgánu, o čom dotyčná Strana bezodkladne informuje druhú Stranu.   
   1. Kupujúci sprístupní dôvernú informáciu len svojim štatutárnym orgánom, zamestnancom prípadne odborným poradcom, ktorí o nej musia mať vedomosť v súvislosti s plnením Zmluvy, a zabezpečí aby všetky osoby, ktorým je dôverná informácia sprístupnená, boli viazané mlčanlivosťou. Predávajúci je oprávnený poskytnúť dôverné informácie obchodnému partnerovi ako nadobúdateľovi pohľadávky podľa bodu 7.4 tejto Zmluvy.
   2. Po ukončení tejto Zmluvy budú všetky dôverné informácie dotknutej/sprístupňujúcej Strane alebo podľa jej pokynov zničené. Záväzky k mlčanlivosti stanovené v tejto Zmluve platia i po ukončení tejto Zmluvy.
7. **NEPLATNOSŤ USTANOVENÍ**

* 1. Pokiaľ akékoľvek oddeliteľné ustanovenie tejto Zmluvy je alebo sa v akomkoľvek ohľade stane nezákonným, neplatným či nevymožiteľným, nebude to mať vplyv na zákonnosť, platnosť či vymožiteľnosť ktoréhokoľvek iného ustanovenia tejto Zmluvy.

* 1. Táto Zmluva bola uzatvorená ako celok a nahrádza všetky predchádzajúce písomné a/alebo ústne dohody a dojednania Strán.

1. **DORUČOVANIE A KONTAKTY**
   1. Akékoľvek písomnosti predpokladané Zmluvou budú doručované osobne, doporučenou poštou, faxom či elektronickou poštou. Za riadne doručené sú považované:
2. V prípade osobného doručenia v momente prevzatia písomnosti,
3. V prípade zaslania doporučenou poštou na piaty deň odo dňa odoslania,
4. V prípade doručenia faxom alebo elektronickou poštou v momente odoslania, pokiaľ v Zmluve nie je výslovne uvedené inak.

Písomnosti majúce za následok ukončenie Zmluvy budú doručované výlučne doporučenou poštou.

* 1. Akékoľvek reklamácie sú zasielané na adresu : Lyreco CE, SE, Panholec 20, 902 01 Pezinok.

Zákaznický servis je Kupujúcemu k dispozícii v pracovné dni od 8:00 do 17:30 hod.:

Tel: 0800 10 14 14

Fax: 0800 10 47 47

e-mail: [objednavka.sk@lyreco.com](mailto:objednavka.sk@lyreco.com)

1. **ROZHODNÉ PRÁVO A JURISDIKCIA**
   1. Táto Zmluva sa riadi a je vyhotovená v súlade s platnou legislatívou Slovenskej Republiky, s vylúčením kolíznych noriem.
   2. Strany sa dohodli, že ktorékoľvek ustanovenie rozhodného práva, ktoré nie je kogentné, je vylúčené z aplikácie v takom rozsahu, v ktorom by jeho aplikácia menila význam alebo zámer niektorého z ustanovení Zmluvy.
   3. Strany sa dohodli, že akúkoľvek nezhodu/spor v interpretácii alebo v plnení Zmluvy budú riešiť prednostne vzájomnými rokovaniami a dohodou. V prípade, že sa Stranám nepodarí vyriešiť nezhodu/spor ani do 30 dní odo započatia rokovaní, ktorákoľvek zo Strán oprávnená predložiť tento spor na rozhodnutie príslušnému všeobecnému súdu Slovenskej Republiky.
   4. Táto zmluva je vyhotovená v slovenskom jazyku.
   5. Táto Zmluva môže byť menená len predchádzajúcou vzájomnou dohodou vo forme písomného očíslovaného dodatku, pokiaľ v nej nie je výslovne stanovené inak.

STRANY SA DOHODLI a Zmluvu podpísali v troch rovnopisoch dňa:

|  |  |
| --- | --- |
| Dátum :  Za Predávajúceho : | Dátum :  Za kupujúceho: |
| Meno a funkcia: Romana Píteková  Podpis : …………………........................ | Meno a funkcia:  Podpis : …………………............................. |
|  |  |

Prílohy :

1. Príloha - Produkty ochrany zdravia a bezpečnosti- špecifické podmienky predaja
2. Príloha - Výrobky na mieru- osobitné podmienky predaja